alexandrainst/scandi-wiki huggingface dataset:
Minxin

Minxin (kinesisk: 民新, pinyin: Mínxīn), eller China Sun Film Company, var et filmselskap i den kinesiske films barndom. 

Det ble stiftet i 1922 i Hongkong av Li Minwei. I 1926 flyttet det nordover til Shanghai, etter at økonomisk usikkerhet gjorde filmproduksjon i Hongkong nærmest umulig. 

Mot slutten av 1920-årene kom Minxin i økonomisk hardt vær og klarte ikke å hevde seg overfor sin hovedkonkurrent, filmselskapet Mingxing, og andre filmstudioer. Li Minweis venn Luo Mingyou hjalp til med å redde selskapet, ved det at det i 1930 gikk over i det nydannede selskapet Lianhua, som ble et av de store selskapene i 1930-årene. I  1936 overtok Li Minwei Lianhua Studio Nr. 1 og gjorde det til grunnlag for et nytt og uavhengig Minxin-filmselskap.

Eksterne lenker 
 Ufullstendig liste over filmer hos Chinese Movie Database

Kinesiske filmselskaper
Etableringer i 1922
Shanghai
Hongkong
Erik Jendrišek

Erik Jendrišek (født 26. oktober 1986) er en slovakisk fotballspiller som spiller for FK AS Trenčín. Han er også en del av . 

Jendrišek har spilt for flere andre klubber i sin karriere, blant annet Kaiserslautern og Hannover 96 fra Slovakia. 

Han ble tatt ut til Fotball-VM 2010 i Sør-Afrika.

Referanser

Eksterne lenker 
 

Slovakiske fotballspillere
Spillere i Fotball-VM 2010
Fotballspillere for MFK Ružomberok
Fotballspillere for Hannoverscher SV 1896
Fotballspillere for 1. FC Kaiserslautern
Fotballspillere for FC Schalke 04
Fotballspillere for SC Freiburg
Fotballspillere for FC Energie Cottbus
Fotballspillere for FC Spartak Trnava
Fotballspillere for Cracovia Kraków
Fotballspillere for Skoda Xanthi AO
Fotballspillere for Volos FC
Fotballspillere for FC Nitra
Fotballspillere for FK AS Trenčín
Personer fra Okres Tvrdošín
Fødsler i 1986
Vác

Vác [] (slovakisk Vacov, tysk Waitzen, latinsk Vacium) er en by nord i Ungarn ved Donaus venstre bredd. Byen ligger i fylket Pest ved Donaukneet ca 34 kilometer nord for Budapest og hadde rundt  innbyggere i 2021.

Historie 
Magyarene slo seg til ved Donaukneet i 896. Kong Stefan I av Ungarn grunnla i Vác det første bispesetet i Ungarn, men dokumentene fra stiftelsen er ikke bevart. Den eldste skriftlige kilde hvor byens navn fremkommer, er en almanakk fra 1074 (Yburg), der byen omtales som Watzenburg. Bykjernen fra middelalderen var opprinnelig del av et festningsområde ved elvebredden. Kong Géza I oppførte på festningsområdet en domkirke til jomfru Maria, hvor han selv ble bisatt i 1077. 

Sin første blomstringstid opplevde byen under biskop Miklós Báthory (ca 1435 til 1506) som bygget bispesetet i renessansestil. Deretter fulgte det osmanske herredømmet. Krigshandlingene mot slutten av den osmanske tiden og oppstanden under Franz II Rákóczi førte til utflytting av byen og ødela infrastrukturen. 1731 ødela en brann det meste av middelalderbyen. Gjennom den senere bl.a. tyske innvandringen fulgte en ny oppsving i det økonomiske liv. Mot slutten av det 18. århundret ble Vác oppført i barokkstil. Den første jernbanelinjen mellom Vác og Pest ble bygget i 1846.

Severdigheter 
Katedralen, også kalt dom, ble bygget mellom 1761 og 1777 etter oppdrag fra biskop Christoph Anton von Migazzi etter planer av den østerrikske hoffarkitekt Isidore Canevale. Katedralen er oppført i senbarokk-klassisistisk stil. Det er den femte kirken som er reist i bispedømmet siden etableringen av bispesetet i det 11. århundret. Hovedalteret er laget over temaet Maria besøkelsesdag og fresken i kuppelen dreier seg om treenighetens seier. Begge verk er laget av maleren Franz Anton Maulbertsch (1724–1796). 

Den eneste triumfbuen i Ungarn ble også reist på oppdrag fra biskop Migazzi i 1764 og av arkitekt Canevale til ære for Maria Teresia av Østerrike og i forbindelse med hennes besøk i byen.

Tårnet på det nordlige hjørnet av middelalderfestningen er det eneste i behold fra middelalderens bygninger i byen. Forøvrig er byens arkitektur preget av barokkstilen.

Bildegalleri

Vennskapsbyer 
Vác har følgende vennskapsbyer:
 Alytus i Litauen
 Andria i Italia
 Budva i Montenegro 
 Donaueschingen i Tyskland
 Dubnica nad Váhom i Slovakia
 Givatayim i Israel
 Horsens i Danmark
 Larissa i Hellas
 Liepāja i Latvia
 Odorheiu Secuiesc i Romania
 Otrokovice i Tsjekkia
 Šahy i Slovakia
 Södertälje i Sverige
 Stara Zagora i Bulgaria
 Tiachiv i Ukraina
 Träskända i Finland
 Trondheim i Norge
  Valašské Meziříčí i Tsjekkia
Et samarbeid finnes også med:
 Gyumri i Armenia
 Harrisburg i Pennsylvania, USA
 Ternopil i Ukraina

Referanser

Eksterne lenker 
 

Byer i Ungarn
Byer ved Donau
Sigismund av Det tysk-romerske rike

Sigismund av det tysk-romerske rike (født 15. februar 1368 i Nürnberg, død 9. desember 1437 i Znojmo i Mähren) var av huset Luxembourg og sønn av keiser Karl IV. Sigismund var kurfyrste av Brandenburg fra 1378 til 1388 og fra 1411 til 1415, konge av Ungarn og Kroatia fra 1387, romersk-tysk konge fra 1411 böhmisk konge fra 1419 og tysk-romersk keiser fra 1433 til sin død. I 1396 gjennomførte Sigismund et korstog mot tyrkerne, som endte med nederlag ved Nikopolis. I hans regjeringstid falt konsilet i Konstanz (1414–1418) og husitterkrigene (1419–1436) 

Da Sigismund i 1419 overtok som böhmisk konge etter sin bror Vaclav, fantes en voldsom motstand fra husittene mot en fyrste som hadde medvirket til Jan Hus' bålferd i Konstanz 1415. Sigismund kunne derfor først holde sitt inntog i Praha 1436.

Se også 
 Böhmens regenter

Referanser

Eksterne lenker 
 

 Die Urkunden Kaiser Sigmunds 1410/11–1437  
 

Tysk-romerske keisere
Bøhmiske monarker
Ungarske monarker
Ungarns historie
Huset Luxemburg
Arkitekturåret 1926

Arkitekturåret 1926 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1926.

Hendelser
 26. mai: Arkitekturkollektivet Der Ring opprettes var en med arkitekter fra Tyskland og Østerrike (1926-1933).

Byggverk

 Frankfurterkjøkkenet tegnet av Margarete Schütte-Lihotzky
 Jackling House tegnet av George Washington Smith
 Mausoleumet over jugolaviske soldater i Olomouc tegnet av Hubert Aust
 Vangen kirke restaureres.

Priser
 C.F. Hansen-medaljen – Holger Jacobsen for forslaget til dobbeltscene ved Det kgl. Teater
 Royal Gold Medal – Ragnar Ostberg.
 Prix de Rome, arkitektur: (ukjent).
 Sundts premie – Lars Backer for  Drammensveien 88

Fødsler
 21. januar – Roger Taillibert, fransk arkitekt
 23. mai – Christian Norberg-Schulz, norsk sivilarkitekt (død 2000)
 James Stirling, britisk arkitekt (død 1992)

Dødsfall
 24. januar – Nils Ryjord, norsk arkitekt (død 1875)
 10. juni - Antoni Gaudí, katalansk arkitekt (født 1852)
 8. august - Jens Zetlitz Monrad Kielland, norsk arkitekt (født 1866)
Tommerup kloster

Tommerup kloster (svensk: Tommarps kloster) var et kloster i Tommerup i dansk Skåne.

Klosteret ble opprettet i 1161 av erkebiskop Eskil og Valdemar den store på grunnen av en eldre kjøpstadskirke og som datterkloster av Prémontre. Klosteret tilhørte Premonstratenserordenen, som eide flere klostre i Skånelandene. Etter reformasjonen ble klosteret solgt til Mogens Gyldenstjerne som arvelig len, og denne lot bygningene rive ned. Ruinene ligger nå syd for byens kirke.

I 2005 begynte man arkeologiske utgravninger på området.

Eksterne lenker 

 Bilder fra klosteret

Skånelandene
Katolske klostre
Tidligere danske klostre
Ruiner i Skåne
Simrishamn kommune
Campus Grimstad

Campus Grimstad er et av to campus under Universitetet i Agder. Campusen ligger i Teknologiparken i Grimstad, etablert i 2010, og tatt i bruk fra høstsemesteret samme år. Campusen ble offisielt åpnet av Kronprinsesse Mette-Marit 31. august. 

Bygningsmassen er eid av J.B. Ugland og leies ut til UiA. Bygningsmassen er på  kvadratmeter og blir brukt av ca  ingeniør-, sykepleier-, økonomi- og lærerstudenter. Området inneholder også rundt 400 studenthybler. 

I 2019 ble Campus Grimstad utvidet med I4Helse, et senter på 4600 kvm for innovasjon og tjenesteyting innenfor helse- og omsorgssektoren.

Referanser

Eksterne lenker 
 

Universitetscampuser
Universitetet i Agder
Byggverk i Grimstad
Utdanningsinstitusjoner etablert i 2010
Utdanning i Grimstad
Sykepleierutdanning i Norge
Bækkeskov kloster

Bækkeskov Kloster (svensk: Bäckaskog) var et kloster i det nordøstlige danske Skåne. Klosteret tilhørte Premonstratenserordenen, som eide flere klostre i Skånelandene.

Klosteret ble opprettet etter at premonstratenserklosteret i Væ var brent ned i 1213. Munkene flyttet til et sted mellom Iføsjøen og Oppmannasjøen, som i middelalderen var forbundet av en bekk. Mellom de to sjøene opprettet de så et nytt kloster, som ble viet til jomfru Maria og fikk navnet Bækkeskov.

Etter reformasjonen i 1536 ble klosteret omdannet til Bækkeskov slott av familien Ramel. Det bodde dog fremdeles munker der, så sent som i 1547. Av de opprinnelige klosterbygninger er kirken fra slutten av 1200-tallet bevart som klosterets nordfløy. Deler av slottets vestfløy, herunder kjøkkenet, stammer også fra klostertiden.

Kilder 

 Stilling, Niels Peter: Kulturminder i Skåne, Politiken, 2002

Katolske klostre
Skånelandene
Tidligere danske klostre
Ås kloster

Ås kloster, også kalt Asylum, lå ved Viskans utløp i Kattegat, ca. 14 km nord for Varberg i det tidligere danske Halland.

Historie 
Ås kloster var et munkekloster under cistercienserordenen, stiftet i 1192 og anlagt i 1194 ved flytting fra det i 1161 grunnlagte Sorø kloster.

Ifølge kong Valdemars jordebok ga Valdemar II kongsgården Ås til klosteret. Hvor denne gård presist lå, er i dag usikkert. Klosteret eide omkring 250 gårder på egnen.

Institusjonen nøt stor anseelse, således er et par av kong Magnus Erikssons og dronning Blankas tidlig døde barn  begravet her.

Klosteret ble stengt på 1500-tallet, og kirken og bygningene ble siden ødelagt under Grevens Feide i 1535, slik at kun noen jordhauger og dammer sto igjen. Etter reformasjonen ble det inndratt til kronen, og ble heretter til Åskloster kongsgård. Ruinene etter klosteret er nylig blitt gjenoppdaget.

Referanser

Eksterne lenker 
 Nordisk familjebok
 Brev fra broder Niels, abbed i Ås kloster

Katolske klostre
Skånelandene
Tidligere danske klostre
Halland
Tommy Smith (1990)

Thomas Jefferson «Tommy» Smith (født 31. mars 1990) er en engelsk-født newzealandsk fotballspiller som spiller for Colchester United FC. Han er også en del av .

Smith har spilt for flere andre klubber i sin karriere, blant annet Stevenage Borough FC og Brentford FC fra England.

Landslaget
Han ble tatt ut til Fotball-VM 2010 i Sør-Afrika.

Han ble tatt ut i s tropp til FIFA Confederations Cup 2017 i Russland.

Referanser

Eksterne lenker 
 

Newzealandske fotballspillere
Spillere i Fotball-VM 2010
Spillere i FIFA Confederations Cup 2017
Deltakere for New Zealand under Sommer-OL 2012
Fotballspillere under Sommer-OL 2012
Fotballspillere for Ipswich Town FC
Fotballspillere for Stevenage FC
Fotballspillere for Brentford FC
Fotballspillere for Colchester United FC
Fotballspillere for Colorado Rapids
Fotballspillere for Sunderland AFC
Personer fra Macclesfield
Fødsler i 1990
Ryd kloster

Ryd Kloster (også Rude, Ryde, Rye og Rüdekloster) var et kloster i Lyksborg (tysk: Glücksburg) ved Flensborg Fjord i Angel.

Klosterets historie 
Klosterkomplekset var ca. 350 m langt og 200 m bredt og besto av korsgang og gård, søylesalsfløy, legbroderfløy med kjøkken og spisesal, kirke og kirkegård samt sykehus og herberg.

Det ble oppført i 1210 av biskop Niels og tilhørte cistercienserordenen. Munkene kom fra det nedlagte Guldholm kloster ved Langsøen nær Slesvig by, som man var blitt flyttet fra pga. uro i klostersamfunnet. 

Klosteranlegget var oppkalt etter landsbyen Ryde og tilhørte Munkbrarup sogn. Ryd Kloster hadde mange besittelser i omegnen. Stednavn som Munkvolstrup eller Munkbrarup minner fortsatt om det. Munkene på Ryd Kloster skrev i siste halvdel av 1200-tallet middelalderkrøniken Rydårboken (på latin Annales Ryenses). Den omhandler Danmarks historie fra sagntiden til 1288. 

Munkene på klosteret menes å ha anlagt en vannmølle nord for Flensborg fjord ved Munkemølle. Den er for lengst forsvunnet, men mølledemning og dam kan fortsatt ses. Det finnes også en rekke sjeldne plante- og sneglearter som munkene kan ha innført.

Biskop Arnfast 
I år 1259 skal kong Christoffer I ha blitt forgiftet under nattverden av abbed Arnfast fra Ryd kloster. Det skjedde etter årelange stridigheter med erkebiskop Jakob Erlandsen om makten i riket skulle gå til kirken eller staten. Enkedronningen Margarete Sambiria lot Arnfast etterlyse. Kanskje var anklagene grunnløse, men det kan ikke ha vært enkelt for et kloster å ha hatt en leder som var etterlyst for mord. Klosteret hadde videre valgt side i erkebispestriden til fordel for Jakob Erlandsen, og ble i en periode nødt til å lukke pga. stridighetene.   

Ryd Kloster besto til 1541. I 1582 ble det revet ned av Frederik IIs bror Hertug Hans, som brukte materialene til å bygge Lyksborg slott i årene 1583-87.

Klosteret under sjøen 

Klosterets presise beliggenhet ble oppdaget 12 . desember 1961 av slottsherren Prins Friedrich Ferdinand til Schleswig-Holstein-Sonderburg-Glücksburg, i forbindelse med en tømming av voldgraven omkring Lyksborg slott. Klosterets fundamenter fremsto tydelig i voldgravens mudrete bunn. Før vannet ble ledet tilbake i sjøen i 1962, stillet Bundesmarine mannskap til rådighet til prøveutgravninger. Herved fikk man først og fremst kjennskap til den typiske cistercienserkirkegård med murte ca. 1/2 meter dype graver av munkesten. I en av gravene fantes et velbevart skjelett med usedvandlige fine tenner. Konserveringen under vann forklarer murverk og skjeletters friske tilstand. Det er videre blitt avdekket flere hundre meter av munkenes vannledninger, i form av uthulte trestammer med jernringer rundt sammenføyningene.

Referanser

Eksterne lenker
 Grænseforeningen om Ryd Kloster
 Bilder fra utgravningen 
 Klosteret under slotssjøen (i Slesvigland)
 Dengang
 Nordisk familjebok

Katolske klostre
Tidligere danske klostre
Axel Aubert (skuespiller)

Axel Aubert (født 27. oktober 1973 i Fredrikstad) er en norsk skuespiller, sakprosaforfatter og lærer. Han har hatt oppdrag som skuespiller i både Norge og Sverige.

Aubert gikk på Teaterhögskolan i Stockholm 1997–2001, og har blant annet hatt engasjement på Dramaten, Östgötateatern, Nationaltheatret og Oslo Nye Teater. Han er også stemmen i en rekke lydbøker uttgitt på lydbokforlaget, blant annet for bøker til Jan Egeland, Hilde Hagerup og Tim Bowler.

Han har siden høsten 2013 vært ansatt som lærer ved Kuben videregående skole i Oslo, hvor han blant annet underviser i samfunnsfag og historie. Han var medforfatter på lærebokverket FOKUS Politikk og menneskerettigheter som utkom våren 2018.

Roller

Film/fjernsyn 

 22. juli (2020) - Svein (politimann)
 Hotel Cæsar (2011–2012) – Otto Antonsen
 Hvaler (2008, 2010) – Vidar Blix Hansen
 Fishy (2008)
 Signaler (2007)
 Nisse Hults historiska snedsteg (TV-serie, 2006)
 Kvarteret Skatan (TV-serie, 2004)
 Beck – Okänd avsändare (2002)

Teater i utvalg 
 Trollbyen (2010) Oslo Nye Teater
 Jeppe (2008) Riksteatret/Nationaltheatret
 Ulrike Maria Stuart (2007) Nationaltheatret
 Reisen til Julestjernen (2007) Nationaltheatret
 Schmokk (2006) – NRK Radioteatret (Nordisk hørespillpris)
 Din stund på jorden (2003) – Östgötateatern/Riksteatern
 Cyrano (2002) – Sörmlands Musik och Teater
 Tre systrar (1999/2000) Kungliga Dramatiska Teatern (Dramaten)

Bibliografi 
 2018: FOKUS Politikk og menneskerettigheter Aschehoug undervisning, medforfattere: Andreas Føllesdal Jostein Ryssevik og Dag Einar Thorsen ISBN 9788205347304

Se også 
 Liste over kjente ansatte ved Kuben yrkesarena

Referanser

Eksterne lenker 
 
Axel Aubert på Filmfront

Norske skuespillere
Norske lektorer
Svenske skuespillere
Norske sakprosaforfattere
Skuespillere i Hotel Cæsar
Pedagoger ved Kuben videregående skole
Personer fra Fredrikstad kommune
Fødsler i 1973
Norske skoleledere
Den serbisk-ortodokse kirke

Den serbisk-ortodokse kirke (serbisk: Српска Православна Црква / Srpska Pravoslavna Crkva) er den nationale kirke i Serbia.  Kirken tilhører de autokefale ortodokse kirker og er verdens nest eldste slavisk-ortodokse kirke. Den ledes av det serbiske patriarkat samt synoden i Beograd. 

Patriarken er leder av den serbisk-ortodokse kirke. Han er også erkebiskop av Peć og (metropolitt) av Beograd og Karlovci. Hans fulle tittel er Hans Hellighet erkebiskop av Peć, metropolitt av Beograd og Karlovci, serbisk patriark. Patriark Irinej ledet kirke fra 22. januar 2010 til han døde som følge av covid-19 i november 2020.

Idet mange serbere er emigrert til utlandet, har kirken en rekke bispedømmer og menigheter over hele verden. Grunnlegger av Den serbisk-ortodokse kirke regnes for å være Sankt Sava.

Referanser 

Serbia
Serbisk-ortodokse kirke
Skjold kirke (Bergen)

Skjold kirke er en kirke på Skjold i bydelen Fana i Bergen kommune.

Grunnsteinen til Skjold kirke ble lagt ned 6. juni 1997 av biskop Ole D. Hagesæther og kirken ble vigslet av biskopen 5. april 1998. Det er en brukskirke som foruten våpenhuset og kirkerommet også rommer menighetssal, kirkestue, sokkeletasje med ulike aktiviteter, kontorer og forskjellige smårom.

Bildegalleri

Eksterne lenker 
 
 Bergen byleksikon på nett, om Skjold kirke
 
 Skjold menighet

Kirker i Bergen
Norske kirker fra 1998
Kirker i Fana prosti
Sipat kraftverk

Sipat kraftverk er et kullkraftverk i landsbyen Sipat 25 km utenfor Bilaspur i Chhattisgarh i det østlig-sentrale India. Prosjektet hadde statlig og internasjonal finansieringsstøtte, og har 3 x 660 superkritiske enheter fra Doosan-Alstom i fase I (2011-12), parallelt med 2 x 500 MW ikke-kritiske i fase II (2007-08). Kraftverket er et av Indias største, med 2 680 MW. Operatør er det statlige NTPC.

Se også
Liste over verdens største kullkraftverk

Eksterne lenker
 Doosan – «Doosan Steam Generators», side 17.
 Reduction of Greenhouse Gas Emissions through Adoption of Supercritical Technology in Coal Fired Thermal Power Plants in India - Sonia Chopra, Lunds universitet, 2009.

Varmekraftverk i India
Kullkraftverk i India
Chhattisgarh
Lars Erik Underthun

Lars Erik Underthun (født 10. februar 1957) er en prisbelønt norsk kokk, golfspiller og forretningsmann fra Røa. Han gikk yrkesskole på Sogn videregående skole (1974), gikk i lære på Hotel Continental og hos Hroar Dege på 3 kokker der han ble forfremmet til kjøkkensjef de siste 4 av 8 år. Han tok også kjøkkensjef-linjen ved Norsk Hotellhøgskole i Stavanger og var innom  Hotel Boule D'or i Barbezieux-Saint-Hilaire nordom Bordeaux.  Som medlem i Oslo Golfklubb var han med på det norske herrelandslaget i 1985.  På denne tiden etablerte han Carte Blanche med Ingvar Nilsen i Smedstad Hotell og ble i 1988 hyret inn til Holberg (Årstidene) på SAS-hotellet etter Gunnar Forsell. Han oppnådde i 1991 en stjerne i Michelinguiden for sitt nystartede Spisestedet Feinschmecker som han eier med Bengt Wilson. Restauranten mistet imidlertid stjernen i 2012. Underthun og Wilson var også med å starte Restaurant Oro i 2000 med Terje Ness, der stjernen kom i 2001, men etterhvert solgte Underthun seg ut. I tiden 1998-2003 var han ofte å se i NRK-programmet Kokkekamp.

Meritter 
 Årets kjøkkensjef 1988 for sitt virke ved sin egen Carte Blanche
 Norges kokkelandslag 1987-92
 Kokke-OL:  Bronse i 1988, sølv i 1992.
 Bocuse d'Or i Lyon den 23. januar 1991:  Sølv og 60 000 kroner med eleven Trond Moi som hjelper (chef commis). De hadde fem timer på å lage mat for tolv med tre stykk sjøtunge (800 gram) og tre stykk and (1800 gram) fra Bresse, men ingen dessert.  Blant de 22 dommere fant man den norske Hroar Dege.

Utgivelser 
 Årstidene (1989)
 Feinschmeckernes fristelser (Naturforlaget, 2001).  Med Ola Kirkemo

Referanser 

Norske golfspillere
Norske kokker
Norske matskribenter
Personer fra Oslo
Fødsler i 1957
Helge Blakkisrud

Helge Blakkisrud (født 1967) er en norsk statsviter og Russlandforsker.

Han leder avdeling for Russland og Eurasia ved Norsk utenrikspolitisk institutt (NUPI). 
Blakkisrud gjennomførte Forsvarets russiskkurs. Han forsvarte senere doktorgradsavhandlingen sin om utviklingen av russisk føderalisme i perioden 1991–2008. Senere har han blant annet arbeidet med prosjektet «Non-Recognized States in the Post-Sovjet Area» og vært gjesteforsker ved University of California, Berkeley.

Siden 1994 var han redaktør for tidsskriftet Nordisk Østforum, der han siden fortsatte som medlem av redaksjonsrådet.

Eksterne lenker 
 Helge Blakkisrud på NUPIs hjemmesider.

Norske statsvitere
Rossiya

Rossiya (russisk: ФГУП «Государственная транспортная компания «Россия») er et russisk flyselskap som eies av den russiske staten. Flyselskapet har base i St. Petersburg og flyr ruteflyvninger, charterflyvninger samt VIP-flyvninger for den russiske stat.

Historie
Rossiya ble etablert i 1992 og er eid av den russiske stat. I 2006 fusjonerte den russiske staten Rossiya Airlines med Pulkovo Aviation Enterprise, og det dannet Rossiya. Det nye selskapet begynte med flyvninger 29. oktober 2006, og flyr i dag til destinasjoner i Europa, Afrika og Asia.
Russiske flyselskaper
Flyselskaper etablert i 2006
2006 i Russland
République solidaire

République solidaire (norsk: Solidarisk republikk) er et fransk parti startet av den tidligere franske statsministeren Dominique de Villepin 18. juni 2010. Det er ventet at de Villepin vil stille i presidentvalget i Frankrike 2012 mot sittende president Nicolas Sarkozy. Tidligere minister Brigitte Girardin er partiets generalsekretær

Politiske partier i Frankrike
Politiske partier etablert i 2010
2010 i Frankrike
Humberto Suazo

Humberto Andrés Suazo Pontivo (født 10. mai 1981 i San Antonio) er en chilensk fotballspiller som spiller for Deportes Santa Cruz.

Referanser

Eksterne lenker 
 

Chilenske fotballspillere
Spillere i Fotball-VM 2010
Fotballspillere for Audax Italiano
Fotballspillere for CSD Colo-Colo
Fotballspillere for CF Monterrey
Fotballspillere for Real Zaragoza
Personer fra regionen Valparaiso
Fødsler i 1981
Chris Wood

Christopher Grant Wood (født 7. desember 1991) er en newzealandsk fotballspiller som spiller for den engelske klubben Newcastle United FC.

Landslaget
Han ble tatt ut til Fotball-VM 2010 i Sør-Afrika. Den 1. juli 2015 ble det offentliggjort at Wood hadde blitt solgt fra Leicester City FC til Leeds United FC, hvor han skrev under på en fireårskontrakt.

Han ble tatt ut i s tropp til FIFA Confederations Cup 2017 i Russland.

Referanser

Eksterne lenker 
 

Fødsler i 1991
Personer fra Auckland
Newzealandske fotballspillere
Spillere i Fotball-VM 2010
Spillere i FIFA Confederations Cup 2017
Deltakere for New Zealand under Sommer-OL 2012
Fotballspillere under Sommer-OL 2012
Deltakere for New Zealand under Sommer-OL 2020
Fotballspillere under Sommer-OL 2020
Fotballspillere for West Bromwich Albion FC
Fotballspillere for Barnsley FC
Fotballspillere for Brighton & Hove Albion FC
Fotballspillere for Birmingham City FC
Fotballspillere for Bristol City FC
Fotballspillere for Millwall FC
Fotballspillere for Leicester City FC
Fotballspillere for Ipswich Town FC
Fotballspillere for Leeds United FC
Fotballspillere for Burnley FC
Fotballspillere for Newcastle United FC
Pop-korn (TV-program)

Pop-korn var et norsk musikalsk ungdomsprogram som gikk på NRK-TV fra 1964 til 1968. Programmet hadde hovedvekt på popmusikk og ble den første tiden ledet av Vidar Lønn-Arnesen og Cathrine Blom, og noe senere av Svein Erik Børja. Regiansvarlig var Bjørn Haavind. Pop-korn ble sendt fra Centralteatret med publikum til stede.

Programmet ble sendt ca. annenhver måned og gikk på lørdagskveldene. Etter flere års pause sendt NRK i 1971 en enkeltstående spesialepisode av programmet.

Rune Larsen hadde i 1964 sin TV-debut i dette programmet.

Referanser

Eksterne lenker 
Programmene på NRK Nett-TV

Norske musikkprogrammer på TV
Norske ungdomsprogrammer på TV
TV-produksjoner på NRK
Norske TV-serier fra 1960-årene